Շապադա Դիամանտինա ազգային պարկ

Շապադա Դիամանտինա ազգային պարկ (պորտ.՝ Parque Nacional da Chapada Diamantina), ազգային պարկ Բահիա նահանգի Շապադա Դիամանտինա տարածաշրջանում, Բրազիլիա։ Տեղանքն անհարթ է և հիմնականում ծածկված է Կաատինգա բիոմի բուսականությամբ։


== Տեղագրություն ==
Պարկը գտնվում է Կաատինգա բիոմում և ներառում է 152142 հա տարածք։ Այն ստեղծվել է 1985 թվականի սեպտեմբերի 17-ին 91.655 հրամանագրով և կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Պարկն ընդգրկում է Պալմեյրաս, Մուկուժե, Լենսոյս, Իբիկոարա և Անդարայի մունիցիպալիտետներից որոշ հատվածներ՝ Բահիա նահանգում։


== Տեղանք ==
Ազգային պարկը գտնվում է Շապադա Դիամանտինա տարածաշրջանում, որը գտնվում է Բահիայի կենտրոնում։ Այն ժայռերով շրջապատված սարահարթ է` 41.751 քառ. կիլոմետր ձգվածությամբ։ Բարձրավանդակներն ունեն տարբեր բարձրություններ՝ 500-ից մինչև 1000 մետր։ Ավելի լեռնային հատվածներում կան 1600-ից մինչև 1800 մետր և մի քանի ավելի քան 2000 մետր բարձրությամբ լեռնագագաթներ։ Հարթավայրը ձևավորել է ջրբաժան գիծ, որի մի կողմում Սան Ֆրանցիսկու գետն է, իսկ մյուս կողմում՝ Դե Կոնտաս ու Պարաուգասու գետերը։
Պարկն ընկած է հարթավայրի արևելյան մասում գտնվող Սինկորա լեռնաշղթայում։ Տարածքը սփռված է հյուսիս-հարավ ուղղությամբ և ունի 25 կիլոմետր լայնություն։ Նահանգի ամենաբարձր կետը՝ Պիկո դո Բարբադոն (2036 մետր բարձրությամբ) գտնվում է պարկում։ Լեռնաշղթայում հայտնաբերվել են և՛ոսկի, և՛ արծաթ։ Լեռնաշղթան արգելակում է ծովից արևմուտք շարժվող խոնավ օդը, ինչը բարձրացնում է տեղումների բարձր մակարդակը՝ հատկապես արևելքում։ Կան շատ քարանձավային համակարգեր, որոնք ստեղծվել են տարածաշրջանի գետերից։


== Բուսական և կենդանական աշխարհ ==
Բուսականությունը ներառում է մոտ 500-900 մետր բարձրության վրա գտնվող Կաատինգային բնորոշ քսերոֆիտ կազմավորումները, ջրուղիների երկայնքով ձգվող Ատլանտյան անտառի բուսականությունը, մարգագետինները և քարքարոտ դաշտերը։ Էնդեմիկ բուսատեսակներից են՝ Adamantinia miltonioides, Cattleya elongata, Cattleya tenuis և այլն։ Կան մի քանի խոշոր կաթնասուններ, բայց շատ փոքր կաթնասունների, սողունների, երկկենցաղների, թռչունների ու միջատների տեսակներ։


== Պահպանություն ==
Պարկը դասվում է Բնության պահպանության միջազգային միության II կատեգորիային (ազգային պարկ)։ Նպատակն է՝ պահպանել բնական էկոհամակարգերը և նպաստել գիտական հետազոտությունների զարգացմանը, բնապահպանական կրթական գործունեության բարելավմանը, ինչպես նաև ապահովել բացօթյա հանգիստ ու էկոտուրիզմ։
Պահպանվող տեսակներից են՝ բազեն (Buteogallus lacernulatus), Չակո արծիվը (Buteogallus coronatus), երկարապոչ թութակը  (Pyrrhura cruentata) ու սրագին (Synallaxis whitneyi)։ Մեկ այլ պաշտպանված տեսակներից են պուման (Puma concolor), յագուարը  (Panthera onca), օնցիլլան  (Leopardus tigrinus) և հսկա զրահակիրը։


== Պատկերասրահ ==

		
		
		


== Ծանոթագրություններ ==


== Աղբյուրներ ==
«Chapada Diamantina National Park», Bahia Guide, արխիվացված  օրիգինալից 2016-05-17-ին, https://web.archive.org/web/20160517161621/http://bahia.basix.cc/ENG-ChapDiam.html, վերցված է 2016-05-04 
«Chapada Diamantina National Park», ichapada, արխիվացված  օրիգինալից 2017-08-14-ին, https://web.archive.org/web/20170814220505/http://ichapada.com.br/home/parque-nacional-da-chapada-diamantina/, վերցված է 2016-05-04 
 (portuguese) Parna da Chapada da Diamantina, Chico Mendes Institute for Biodiversity Conservation, արխիվացված  օրիգինալից 2016-09-16-ին, https://web.archive.org/web/20160916182050/http://www.icmbio.gov.br/portal/unidadesdeconservacao/biomas-brasileiros/caatinga/unidades-de-conservacao-caatinga/2129-parna-da-chapada-da-diamantina, վերցված է 2016-05-04 
Saulo Queiroz da Fonseca, «National Park», Astrotown.de, http://www.astrotown.de/chapada, վերցված է 2016-11-01 
 (portuguese) Unidade de Conservação: Parque Nacional da Chapada Diamantina, MMA: Ministério do Meio Ambiente, http://sistemas.mma.gov.br/cnuc/index.php?ido=relatorioparametrizado.exibeRelatorio&relatorioPadrao=true&idUc=137, վերցված է 2016-05-04